***A 63. sorszámú Férfiszabó megnevezésű szakképesítés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 34 542 04

1.2. Szakképesítés megnevezése: Férfiszabó

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 900-1300

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében a Könnyűipar szakmacsoportra meghatározott kompetenciák birtokában

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

3. PÁLYATÜKÖR

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 7212 | Szabó, varró | Férfiruha-készítő |
| 3.1.3. | Férfiszabó |
| 3.1.4. | Lakástextil-készítő |
| 3.1.5. | Ruhakészítő |
| 3.1.6. | Mérték utáni szabó |

3.2. A szakképesítés munkaterületének rövid leírása:

A férfiszabó műszaki dokumentáció alapján sorozat- és méretes férfiruházati termékeket gyárt, egyéb termékeket készít: ágynemű, függöny, lakástextíliák,, ruházati termékeket átalakít, javít.

A szakképesítéssel rendelkező képes:

- értelmezni a műszaki dokumentációt és rajzi ábrákat

- kereskedelmi szabásmintákat kiválasztani és módosítani a megrendelők és ruha gyártók specifikációi és igényei szerint

- méreteket és mérettáblázatokat értelmezni

- alapszabásmintát készíteni

- alapszabásmintát modellezni

- ruhaipari gyártáselőkészítő programokat alkalmazni

- szabást és szabászati előkészítő műveleteket végezni

- textiltermék ragasztási műveleteket végezni

- vasaló berendezéseket üzemeltetni

- ruhaipari gépeket üzemeltetni

- kiszabott alkatrészeket a technológiai utasításnak megfelelően összeállítani

- befejező munkálatokat elvégezni

- a megrendelők egyéni igényei szerint férfi ruházati termékeket készíteni, átalakítani, javítani, tanácsokat adni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 21 542 01 | Lakástextil-készítő |  részszakképesítés |
| 3.3.4. | 35 542 01 | Munkaruha- és védőruha-készítő |  szakképesítés-ráépülés |
| 3.3.5. | 21 542 02 | Textiltermék összeállító | részszakképesítés |
| 3.3.6. | 34 542 01 | Bőrdíszműves | azonos ágazat |
| 3.3.7. | 54 542 01 | Bőrfeldolgozó-ipari technikus | azonos ágazat |
| 3.3.8. | 34 542 02 | Cipőkészítő | azonos ágazat |
| 3.3.9. | 34 542 03 | Fehérnemű-készítő és kötöttáru összeállító | azonos ágazat |
| 3.3.10. | 34 542 06 | Női szabó | azonos ágazat |
| 3.3.11. | 54 542 02 | Ruhaipari technikus | azonos ágazat |
| 3.3.12. | 54 542 03 | Textilipari technikus | azonos ágazat |

4. SZAKMAI KÖVETELMÉNYEK

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 10113-16 | Ruhaipari anyagvizsgálatok |
| 4.4. | 10114-16 | Ruhaipari gyártmánytervezés |
| 4.5. | 10115-16 | Textiltermékek összeállítása |
| 4.6. | 10118-16 | Lakástextíliák készítése |
| 4.7. | 10119-16 | Férfiruhák készítése és értékesítése |
| 4.8. | 11497-12 | Foglalkoztatás I. |
| 4.9. | 11499-12 | Foglalkoztatás II. |
| 4.10. | 11500-12 | Munkahelyi egészség és biztonság |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

Iskolai rendszerű képzés esetén a tanév utolsó napjáig, iskolarendszeren kívüli képzés esetén a vizsgára jelentkezés napjáig méretes férfiruházati termék készítése és műszaki dokumentálása, leadása a vizsgaszervezőnek.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10113-16 | Ruhaipari anyagvizsgálatok | írásbeli  |
| 5.2.4. | 10114-16 | Ruhaipari gyártmánytervezés | írásbeli  |
| 5.2.5. | 10115-16 | Textiltermékek összeállítása | gyakorlati  |
| 5.2.6. | 10118-16 | Lakástextíliák készítése | gyakorlati |
| 5.2.7. | 10119-16 | Férfiruhák készítése és értékesítése | gyakorlati, szóbeli  |
| 5.2.8. | 11497-12 | Foglalkoztatás I. | írásbeli |
| 5.2.9. | 11499-12 | Foglalkoztatás II. | írásbeli |
| 5.2.10. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Méretes férfiruházati termék (vizsgaremek) és műszaki dokumentáció készítése, bemutatása

A vizsgafeladat ismertetése:

Méretes férfiruházati termék készítése és műszaki dokumentációja, amely tartalmazza a szabásmintákat M1:1, a számítógépes tervező programmal elkészített felfektetési rajzokat, a technológiai leírást, a megrendelőt, az árkalkulációt és a kitöltött számlát összefűzött állapotban. A tanuló szabadon választ terméket a vizsgaszervező által rendelkezésre bocsátott modellgyűjteményből

Az elkészített méretes férfiruházati termék és műszaki dokumentációjának bemutatása

A vizsgafeladat időtartama: 15 perc

A vizsgafeladat értékelési súlyaránya: 15% (készítés 10 %, bemutatás 5 %)

B) A vizsgafeladat megnevezése: Textiltermékek összeállítása

A vizsgafeladat ismertetése:

Termék összeállítás szabott és előkészített alkatrészekből műszaki dokumentáció vagy mintadarab alapján a munkabiztonsági előírások betartásával elkészíti a véletlenszerűen kiválasztott tételmodellt

A vizsgafeladat időtartama: 120 perc

A vizsgafeladat értékelési súlyaránya: 15%

C) A vizsgafeladat megnevezése: Lakástextil termék készítése

A vizsgafeladat ismertetése: Lakástextil termék készítés szabott és előkészített alkatrészekből műszaki dokumentáció vagy mintadarab alapján a munkabiztonsági előírások betartásával elkészíti a véletlenszerűen kiválasztott tételmodellt

A vizsgafeladat időtartama: 90 perc

A vizsgafeladat értékelési súlyaránya: 10%

D) A vizsgafeladat megnevezése: Férfiruházati termék készítése

A vizsgafeladat ismertetése: Kiszabott és előkészített alkatrészekből férfi zakó vagy férfi felöltő készítése (minimum feltételek bélelt, gallérral és zsebekkel készülő ruházati termék). A vizsga ideje alatt a gépek és berendezések munkabiztonsági előírásainak betartása

A vizsgafeladat időtartama: 210 perc

A vizsgafeladat aránya: 25%

E) A vizsgafeladat megnevezése: Felfektetési rajz készítése ruhaipari tervező programmal

A vizsgafeladat ismertetése:

Véletlenszerűen választott tétel alapján, férfiruházati termék alkatrészeinek felfektetése a rendelkezésre bocsátott alapanyag felületi sajátosságainak megfelelően, a megrendelés figyelembe vételével

A vizsgafeladat időtartama: 45 perc

A vizsgafeladat értékelési súlyaránya: 10 %

5.3.2. Központi írásbeli vizsgatevékenység

A vizsgafeladat megnevezése: Ruhaipari alapanyagok és gyártmánytervezés

A vizsgafeladat ismertetése: Ruhaiparban alkalmazott anyagfajták és feldolgozhatóságuk

Gyártmány- vagy modellrajz alapján szabásminta készítése

Gyártmány- vagy modellrajz alapján sorozatgyártás műszaki leírásának, technológiai tervezésének készítése

A vizsgafeladat időtartama: 180 perc

A vizsgafeladat értékelési súlyaránya: 15%

5.3.3. Szóbeli vizsgatevékenység

A vizsgafeladat megnevezése: Férfiruhák cikktechnológiája és értékesítése

A vizsgafeladat ismertetése: A szóbeli központilag összeállított vizsga kérdései a következő témaköröket tartalmazza:

Férfiruhák cikktechnológiája (munka- és környezetvédelmi előírások, vállalkozási, fogyasztóvédelmi ismeretek)

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat aránya: 10%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások a http://nive.hu/ című weblapon érhetők el a Vizsgák menüpontban.

5.5. A szakmai vizsga értékelésének a szakmai vizsgaszabályzattól eltérő szempontjai: –

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Próbafülke |
| 6.3. | Próba tükör |
| 6.4. | Próbababa |
| 6.5. | Terméktároló állvány, vállfával |
| 6.6. | Csomagolóanyagok |
| **6.7.** | **Szabászati berendezések, gépek, eszközök:** |
| 6.7.1. | Szabászasztal |
| 6.7.2. | Tároló szekrények vagy polcok |
| 6.7.3. | Számítógép és perifériái |
| 6.7.4. | Ruhaipari tervező programok, eszközei és berendezései |
| 6.7.5. | Kardkéses szabászgép |
| 6.7.6. | Körkéses szabászgép |
| 6.7.7. | Álló szabászgép |
| 6.7.8. | Terítékleszorító csipeszek |
| 6.7.9. | Lyukasztó |
| 6.7.10. | Kézi ollók (szabász, kézimunka, papírvágó stb.) |
| 6.7.11. | Mérő-, jelölő- és rajzeszközök(méterrúd, mérőszalag, grafitceruza, szabókréta, körző, vonalzó, sablonok stb.) |
| 6.7.12. | Szabásmintapapír |
| **6.8.** | **Varrodai berendezések, gépek, eszközök:** |
| 6.8.1. | Varrodai munkaszék |
| 6.8.2. | Varrógéptűk |
| 6.8.3. | Kézi varróeszközök(varrótűk, gyűszűk, gombostűk, varratbontó stb.)  |
| 6.8.4. | Egyéb kézi eszközök(géptisztító ecset, olajozó, csavarhúzó stb.) |
| 6.8.5. | Huroköltésű ipari varrógép |
| 6.8.6. | Láncöltésű varrógép |
| 6.8.7. | Szegővarrógép (interlock) |
| 6.8.8. | Egyenes gomblyukvarrógép |
| 6.8.9. | Szemes gomblyukvarrógép |
| 6.8.10. | Gombfelvarró gép |
| 6.8.11. | Fedővarrógép |
| 6.8.12. | Rejtett szélfelvarró gép |
| 6.8.13. | Hímző varrógép |
| 6.8.14. | Kivarró (pikírozó) gép |
| 6.8.15. | Reteszelő gép |
| 6.8.16. | Cikcakk varrógép |
| **6.9.** | **Vasaló-berendezések, eszközök, gépek:** |
| 6.9.1. | Vasalóállvány |
| 6.9.2. | Hőfokszabályzós kézi vasaló |
| 6.9.3. | Gőzvasaló |
| 6.9.4. | Vasalóprés |
| 6.9.5. | Síkragasztó prés |
| 6.9.6. | Segédeszközök(vasalópárnák, vasalófák, vasalóruha, kefe stb.) |
| **6.10.** | **Egyéb eszközök:** |
| 6.10.1. | Szakoktatói asztal |
| 6.10.2. | Szakoktatói szék |
| 6.10.3. | Falitábla |
| 6.10.4. | Táblai rajzeszközök (vonalzók, körzők, kréta) |
| 6.10.5. | Kézmosó csap |
| 6.10.6. | Hulladékgyűjtő |
| 6.10.7. | Mentőláda |
| 6.10.8. | Modell- és alkatrész gyűjtemény |
| 6.10.9. | Szakkönyvek, tankönyvek, szakfolyóiratok, divatlapok |
| 6.10.10. | Munkanapló |
| 6.10.11. | Zárható öltöző és öltözőszekrények |
| 6.10.12. | Mikroszkóp, lupe, bontótű |
| 6.10.13. | Laboratóriumi eszközök – bunsen égő, üveg-, fém-, vagy porcelántálak |
| 6.10.14. | Anyagbeszerzéshez gépkocsi |

7. EGYEBEK

A vizsgaremek értékelését a vizsgaszervező intézmény szakmai tanárai készítik értékelési szempontsor alapján, mely a vizsgadokumentáció részét képezi.

A részszakképesítés kiadásának feltétele, hogy a részszakképesítéshez tartozó vizsgafeladatok legalább 51%-ra teljesülnek.